Паляўнічыя на ІДІЛ

Паляўнічыя на ІДІЛ (, Саіду Даеш) — атрад сірыйскага спецназа, сфарміраваны падчас грамадзянскай вайны ў Сірыі. 

 Гісторыя 
«Паляўнічыя на ІДІЛ» створаны ў пачатку 2017 года. Старонка групы на Facebook з’явілася 27 лютага, а на наступны дзень таксама зарэгістраваны акаўнт у Twitter. Неабходнасць такога злучэння для ўрадавай арміі была абумоўлена паражэннем у Пальміры. У фарміраванні падраздзялення актыўна ўдзельнічала Расія. Масква меркавала стварыць сілы, якія могуць служыць супрацьвагай Ірану ў Сірыі, паколькі яго мэты ў рэгіёне адрозніваюцца ад мэтаў Крамля. У той жа час атрад «Паляўнічыя на ІДІЛ» стаў выкарыстоўвацца расійскімі ўладамі для абароны сваіх эканамічных інтарэсаў. Так, напрыклад, байцы былі прыцягнуты для аховы нафтавых і газавых радовішчаў'ISIS Hunters' belies mercenaries' true intent: to protect Russian interests in SyriaНемного бизнеса в сирийской войне, Фонтанка.ру (26 июня 2017).

«Паляўнічыя на ІДІЛ» звязаны з гісторыяй расійскіх вайскоўцаў Рамана Забалотнага і Рыгора Цуркану, якія трапілі ў палон да баевікоў. 5 кастрычніка 2017 года на афіцыйным акаўнце ў Твітары спецпадраздзялення з’явілася паведамленне, што атрад гатовы заплаціць за кожнага палоннага мільён долараў.

Атрад зліўся або звязаны з прыватнай ваеннай кампаніяй Al-Sayad Security Company, якая размешчана ў горадзе Аль-Сукайлябія. Кампанія ўтворана ў сакавіку 2017 года. Яна набірала добраахвотнікаў ад 22 да 46 гадоў з добрай фізпадрыхтоўкай. Станам на ліпень 2023 года менавіта гэтае баявое фарміраванне называлася «Паляўнічыя на ІДІЛ»Как будут делить сирийский “Вагнер”.

У перыяд з 2021 па 2023 год група была паступова расфарміравана.

 Атрад 
Атрад уваходзіў у 5-ы армейскі корпус. Па іншай інфармацыі «Паляўнічыя на ІДІЛ» з’яўляліся самастойным незалежным фарміраваннем. Акрамя таго, падраздзяленне было добраахвотніцкім, і служба ў ім не раўнасільна рэгулярнай ваеннай службе ва ўрадавай арміі. 

Колькасць групы, верагодна, складала ад 20 да некалькі дзесяткаў чалавек. У многіх з іх баевікі ІДІЛ забілі сваякоў. Навучанне асабістага складу кантралявалі расіяне з ПВК «Вагнер». Зброя і абсталяванне таксама пастаўляла Расія. Навабранцы прыбывалі з мноства абласцей, уключаючы прыбярэжны рэгіён, паўночную і паўднёва-ўсходнюю сельскія мясцовасці Хамы. Набор у «Паляўнічыя на ІДІЛ» адбываўся на аснове цэлай серыі суровых навучальных курсаў, якія патрабавалі, каб баец быў знаёмы з усімі баявымі спецыяльнасцяміAymenn Jawad Al-Tamimi. Охотники за ИГИЛ, 17 апреля 2019.. Навучальны цэнтр падраздзялення знаходзіўся ў ЛатакііVladimir Putin unleashes ‘ISIS HUNTERS’: Elite Russian-trained troops to terrify jihadists.

Рыштунак прадстаўлены стандартнай формай, каскамі і бронекамізэлькамі. Узбраенне складаецца з аўтаматаў АК-47, АКС-74У, АК-74М і АКМ, гранатамётаў РПГ-7 і кулямётаў. У наяўнасці таксама меліся беспілотнік і 122-мм гаўбіца Д-30.

 Баявы шлях 
Атрад змагаўся ў наступных рэгіёнах: Пальміра (у пачатку 2017 года «Паляўнічыя на ІД» адказвалі тут за ахову ваеннага аэрапорта, а таксама радовішчаў газу і нафты), Дэйр-эз-Зор (зафіксаваны ўдзел у баях пад Хашамам каля Дэйр-эз-Зора супраць Сірыйскіх дэмакратычных сіл), Шаер (рэгіён газавага радовішча ў пустыні Хомс), Акрабат (сельская мясцовасць у Хаме), Джазаль (нафтавы рэгіён у пустыні Хомс), Гута (пад Дамаскам), пустынныя раёны.

23 сакавіка 2017 года на поўнач ад Пальміры ў раёне газавага радовішча Аль-Шаер атрад уступіў у бой з 120 байцамі Ісламскай дзяржавы, забіўшы 24 баевікоў і параніўшы яшчэ 12. Таксама «Паляўнічыя на ІДІЛ» з дапамогай дрона знішчылі варожую зенітку. У сутыкненні іх падтрымлівалі сірыйскія танкі Т-72.

Асабліва фарміраванне адзначылася ў зачыстцы «катла» пад Акербатам і здолела ўзяць пад кантроль кропку Джэбель-БельясОткуда появилась мода на символику "Охотников на ИГИЛ", с чем это связано?.

Падчас наступлення пад Дэйр-эз-Зорам у верасні таго ж года атрад стаў першым, хто фарсіраваў Еўфрат"Охотники на ИГИЛ" первыми пересекли Евфрат в исторической операции в Сирии.

Станам на красавік 2019 года падраздзяленне страціла 30 чалавек забітымі, з якіх 20 загінулі ў лютым 2018 года пад Хашамам, калі «Паляўнічыя на ІД» трапілі пад авіяўдар ВПС ЗША.

 Сімволіка 
У цэнтры эмблемы чэрап і скрыжаваныя косткі ў мішэні (сімвал Сірыйскай Рэспубліканскай гвардыі), па баках кулявыя адтуліны, а зверху і знізу надпіс «Паляўнічыя на ІДІЛ» на англійскай і арабскай мовах.

Эмблема групы ў кастрычніку 2017 года набыла пэўную папулярнасць у Расіі. Як пісалі ў «Кавказ.Реалии», «у Маскве сталі з’яўляцца маладыя людзі славянскай знешнасці ў куртках з эмблемамі элітнага падраздзялення сірыйскіх войск»В Москве замечены "Охотники на ИГИЛ".

 Вядомыя асобы 
 Надхім Міхаіл Шахада — палявы камандзір у Дэйр-эз-Зоры.
 Амір Ахмад Ахмад — адзін з байцоў. 14 мая 2017 года выступіў з відэазваротам, у якім абвінаваціў амерыканцаў у сувязях з ІДІЛ і асудзіў ракетны ўдар па базе Шайрат.
 Іван Слышкін — супрацоўнік ПВК «Вагнер». Удзельнічаў у падрыхтоўцы байцоў фарміравання. Загінуў 12 лютага 2017 года ад рук снайпера пад Шаерам.

 Заўвагі 

Катэгорыя:ПВК «Вагнер»
Катэгорыя:Праўрадавыя ваенныя арганізацыі Грамадзянскай вайны ў Сірыі